Viime vuonna Ilosaarirockissa Suomen debyyttinsä tehnyt Lewis Capaldi palaa marraskuussa omalle klubikeikalle! Parikymppiselle laulaja-lauluntekijälle vuosi 2018 oli yhtä lennokas kuin breikkaamisensa musiikkipiireihinkin: miehen ensimmäinen viraalihitti ”Bruises” toi artistille levytyssopimuksen, kaksi EP:tä, loppuunmyytyjä kiertueita, kriitikoiden ylityksiä ja ehdokkuuden Brit Awardseissa. Tuorein single ”Someone You Loved” uudelta ”Breach” EP:ltä on ylittänyt jo 50 miljoonan striimin rajapyykin ja jatkaa kasvuaan.

Lewis Capaldin tunnusomaiset, rakkaudenkaipuuta täynnä olevat sanoitukset ja sydäntäsärkevä ääni lumoavat yleisöjä ympäri maailmaa. Parhaillaan Capaldi kiertää Eurooppaa Bastillen lämmittelijänä.

**KEIKKA:**Lewis Capaldi (UK)  
To 14.11.2019 Tavastia, Helsinki  
Ikäraja K-18  
  
**LIPUT:**  
Myyntiin pe 22.2.2019 klo 12  
Palvelumaksuineen 29 euroa Tiketistä.